Íslenska liðið fagnar vel og innilega í leikslok . AFP „ Ég er búinn að undirbúa mig vel síðustu tvo daga og ég vissi um þeirra styrkleika . Það var mjög gaman að koma svona sterkt inn , “ sagði Viggó Kristjánsson , sem var valinn maður leiksins í 34 : 23 - sigri Íslands á Rússlandi á EM í handbolta í dag , í samtali við RÚV . Viggó kom inn á í seinni hálfleik og raðaði inn mörkunum á milli þess sem hann náði í vítaköst . Stórir og sterkir rússneskir varnarmann réðu illa við hann . „ Gummi var búinn að tala um það í undirbúningnum að ég og Lexi þyrftum að keyra á þá þegar við fengjum sénsinn . Þeir spiluðu mjög framarlega og klipptu Aron út í seinni hálfleik , þá var ekkert annað fyrir mig en að keyra maður á mann . Þetta er fyrst og fremst gaman . Lexi var frábær í síðasta leik og svo aftur í dag . Það var engin þörf á því að skipta honum út þannig séð , en auðvitað var gott að ná að hvíla hann aðeins . Ég kom sterkur inn og náði að standa mig , “ sagði Viggó við RÚV .